Filippo Brunelleschi

Filippo di ser Brunellesco Lapi, conossù come Filippo Brunelleschi (Firense, 1377-Firense, 1446) a l'é stàit un dij tre prim grand inissiator dl'Arnassensa fiorentin-a, ansema a Donatello e Masaccio. Brunelleschi, dzortut, ël pi vej e quindi pont d'arferiment për j'àutri doi artista, a l'é stàit l'anventor dla prospetiva a 'n sol pont dë scapà, dita ëdcò prospetiva linear sentral.

L'artista, dòp n'aprendistà coma oréfiss a Firense e na cariera coma scultor, a l'é dedicasse a parte da j'agn 1420 dzortut a l'architetura.
Durant un viage a Roma a l'ha studià j'euvre dl'Antichità e a l'é anspirass-ne ant la strutura sclinta dij sò edifissi.
Un-a ëd soe euvre pi amportante a l'é la Cùpola ëd Santa Marìa dla Fior.

Brunelleschi, Filippo
Brunelleschi, Filippo